钦定古今图书集成/明伦汇编/交谊典/第045卷 > 《南柯子》〈赠秀水同社沈天鹿〉李雯
## 钦定古今图书集成/明伦汇编/交谊典/第045卷 > 《南柯子》〈赠秀水同社沈天鹿〉李雯

去秋遇天鹿于湖上，丰神颓淡，放浪山水。今春寄我乐府小词，多清绮之作。偶来携李，作此赠之。

长水塘边雨，春来涨碧流。沈郎八咏更成楼。记得西
陵桥下、一扁舟。　蜡屐今馀几，春山可滞游。愿携细
管及轻喉。明月垂杨新度、小伊州。

屈原《楚辞》“结微情以陈辞兮，矫以遗夫美人。”

晋范甯《春秋穀梁传序》：“一字之褒，宠逾华衮之赠；片
言之贬，辱过市朝之挞。”

魏高允《答宗钦书》，“既承雅赠，即应有答。”

唐苏颋《饯常侍舒公序》：“吴州日，见楚山云绝，莫不捧
袂黯然，弹毫以赠。”

陈子昂《饯陈少府序》：“山川渐远，行人动游子之歌；樽
酒未空，送客起贫交之赠。”

李白《赠焦炼师诗序》：“余访道少室，尽登三十六峰，闻
风有寄，洒翰遥赠。”

《满纸千金，寄萧抑之》。“踏月芦沟，犹记笑语风吹断。而
今何时乎，马首南来，山云竹树，风沙烟鸟，都是牵人
愁闷。想足下、胜情击筑，月观豪吟，西山积翠，时时收
入奚囊。应有好句动京华，也不识，下里贫儿，可使获
珊瑚径尺否。”

与祁任宇先生眉际都是晋人气味，一见爽骨，再见
爽心，痴俗人那得领如许清快也。衔杯挥麈，色色韵
人，归来犹作“荀君三日香。”强缀一言奉报，不免小巫
家数，幸进而教之。

与周孔南虎丘明月画舫有几千人，座上白面郎君，
皓齿青娥，履舄交错，香风暗吹，白苎乌栖，歌声彻晓，
亦是东南繁华胜事。然不及“七十翁夫妇相对小楼
窗前，啜白粥说少年事”，为真乐也。

《答顾长孺》顷入山课《长须犁春云》，亦学老农意耳。然
石田雨足，草榻云深，真可傲杀王侯。足下何时过我，
作山窗佳咏，野人便不落莫。

《与钱渊父不佞》所居有楼三楹，楼前杂植卉木，葛藟
萧艾，梧柳葵榴，无所不有。宅西复凿一池，如研池大。
池上架一亭，仅可坐仆一人。“春夏之交，灌木阴翳，细
草幽香，鸟语蛙声，喧于枕席。流萤蛱蝶，乱我书几。野
人风味，自柴桑翁织帘居士，千载后知此趣者鲜矣。”
不佞以此了馀生，缮性命，又乌问其它。

《与道友李供奉》有言：“君平既弃世，世亦弃君平。君平
弃世，尚恐攀援，世弃君平，乃遂幽绝。”即人苦不佞贫
其贫也，所以闲旷。令不佞有中人产，安得翛寥閴寂
若此？足下愿与不佞为石交，霜降木落后，政须留得
晚翠一枝，是他日虎溪啸友也。

《复周子元》“别去几何，忽焉长至。孤山雪霁，鼓棹探梅，
了公事于湖中，横紫气于关外。旧都旧识，重辱记存。
桑落可沽，阳春可和。锺云江月，如对清温。谢不尽言，
请以异日。”

《与李公求》钱王事业，伍相精魄，悉在虎丘。以君之襟
怀高古，览胜其间，不无抚景徘徊。况“池水助人，此去

《与涂祠部》白鹭洲前，江山攒翠，台下夷犹。于兰省中。
谢氏双屐，时有花痕。政是蓬莱仙在，金马门也，越在
千里，能不依依。

《报徐毓如》：阿段既遣，高堂寂寂，惟有松风瑟瑟，如娲
皇五十弦，清愁逸韵，时时送耳。然云山远思，且怦怦
然动心矣。

《答程明府》望见云际一痕青，知为金华岭。足下簿书
暇，左搦丹毫，右挟绿绮，逐黄初平赤松子，徜徉洞壑
间，斯称仙令矣。顾何可无石羊来载不佞往同啸歌
也。扇头诗附博解颐。

与郑馡之“雪齐清镜”，发于梦想。此间但有荒山大江，
修竹古木，每饮村酒，醉后曳杖放脚，不知远近，亦旷
然天真，与《武林旧游》未可议优劣也。何时当会合一
笑耶。

《与王子元》“江心邀月，把酒论文。縠浪平铺，星河倒挂。
凉𩙪袭人衣袂，高谈破我颛蒙。假令人生常如此，即
何论百城五马”贵也。

《柬刘徽州》“联床风雨，并马丘山。”虽在目前，而别已多
时矣。“会合何时，江东暮云，渭北春树。”惓惓之私，盖不
减万里李杜也。

《寄余子翼》自桂林舟行至阳朔二百四十里间两岸
高悬峭壁苍翠，片片飞人青雀。惜无执事妙句物色，
安得借巨灵六甲，移之东海滨也。

《柬陈伯子》“雨后阳羲揽政，不火而熇。梦寻哲人，宛在
水沚。满榻凉云，与竹风共卧，讵减向峨嵋漱古雪耶。
与吕玉衡追维宛上周旋把酒谢公楼。烟雨溟濛，河
山回合。飞瀑溅人衣，冷风飘人语。群公隐囊纱帽，道
人白㲲黄绦，搔首踟蹰上下。千古欲空，六幕犹隘。神
骨萧爽，如在阆风瑶水，几令人仙去矣。”

与周求玉，尊构落成，名花芳枳，爽阶映沼，游鳞瀺灂，
飞羽差池。门下时从诸公，酣宴祓褉，人生如此，亦足
称安乐矣。不佞栖迟湫隘，更役斗筲，秋气日深，清商
激帷，庭树洒落，旅况凄其。遥想此际君家斋厨，莼羹
鲈脍，森森罗列。堂中宾客，有张载赋酒，有程季说饼，
亦不寂寞，宁以百城易也？

《示王仲与》“夜宿上方，片月映池，四天无点云翳。夜半
披衣行吟，中庭万籁俱寂。忽闻野鹤惊露，唳向秋空，
晴谷应声，碧落欲堕，令人神游赤城。左手招颠仙，右
手招匡氏兄弟，飘飘然欲御天风飞去矣。”

《寄陈时应》“别才三易曜灵，回首乡关，顿成两地矣。冰
雪载涂，朔风凛冽，萧萧孤旅，逼岁遥征。每对野店之
梅花，听寒空之过雁，弟也何心，能不怆然惊魂增涕
泗哉。明朝又履端矣。想华堂丛庆，杯传柏叶，盘颂椒
花。第不知陶然笑语时，亦复能念及天涯游子否。驿
使便漫从马上授”一语如此。

《与张贸西宦游》，人若不从个中透出来，捉麈高谈，若
勘得破轮刀上阵，却耐不过镜中面目可憎，人前语
言无味，出门有碍，未老先衰，翻不如山林韦布士受
享差厚耳。

《寄华文石》岁杪南征，幸得取道大君子之堂。长者进
而饮食之。元言玉屑，与雪月竞奇斗胜，斯亦足愉快
矣。握别而南，扁舟江上。言念高谊，心旌摇摇。

《寄罗叔子拆袂后》云：“远山隔第风清月朗，亦思元度
否。曲江有梦，故人不在天际外也。”慰我渴怀。意在《梁
州》次中。

《答万伯修足下，英雄人》文矕孔鸾，武擅龙豹。刻烛倚
马，吹箫击剑。意气磊磊，仰薄秋旻，有如世不用豪士。
云中一亩之宫，塞外十乘之骑。腰袅前鞚，飞兔后蹙。
娈童袨服，妖女靓妆。臂鹰牵犬，射猎飞狐。弹丝高堂，
命爵曲房。束军书而理缃帙，抛绿沉而挥彩毫，胡不
适矣。

《谢惠诗》，辱赠两诗，足当马头余掌。初九，浮槎螺女，而
潜蛟神螭竞鼓舞，睥睨青雀，知有夜光在也。

《古乐府》“客从远方来，遗我双鲤鱼。呼童烹鲤鱼，中有
尺素书。长跪读素书，书中竟何如？上言加餐饭，下言
长相忆。”

《古诗》：“客从远方来，遗我一书札。上言长相思，下言久
离别。”

宋《谢瞻诗》：“谁谓情可书，尽言非尺牍。”

梁江淹诗：“始获琼歌赠，一点重如山。”

《裴子野诗》，“感子盈编赠，握玩以为荣。”

北齐邢卲诗，“忽有清风赠，辞义婉如兰。”

唐岑参诗，“赖蒙琼瑶赠，讽咏慰怀抱。”〈又〉水底鲤鱼幸
无数，愿君别后垂尺素。

《杜甫诗》：“深惭长者辙，重得故人书。虽无南过雁，看取
北来鱼。”〈又〉久客多枉朋友书，素书一月凡一束。道州
手札适复至，纸长要自三过读。盈把那须沧海珠，入
怀本拟昆山玉。

《韦应物诗》：“短才何足数，枉赠愧妍词。”〈又〉《兰章忽有赠，
祖咏诗》。“所愧能投赠，清言益润身韩愈诗：“辱赠不知报，我歌尔其聆。”〈又〉湓城去鄂浦，风
便一日耳。不枉故人书，无因泛江水。〈又〉书成欲寄孔
安西，纸背应劳手自题。〈又〉敲门惊昼睡，问报睦州吏。
手把一封书，上有《皇甫》字。

卢仝诗：“日高丈五睡正浓，军将打门惊周公。”口云“谏
议送封信，白绢斜封三道印。开缄宛见谏议面，手阅
月团三百片。”

独孤及诗“暮帆望，不及览赠心欲醉。”

武元衡诗：“未报雕龙赠，俄伤泪剑痕。”

《戴叔伦诗并枉五言赠，知同万里怀》。

《元稹诗》：“愧捧芝兰赠，还披肺腑呈。”〈又〉因君《蕊珠》赠，还
一梦烟霄。〈又〉珠玉惭新赠，芝兰忝旧游。

宋黄庭坚诗：“衡阳有归雁，他日更传音。”

《陈师道诗》：“此老三年别，何时万里回。更无南过雁，犹
见北枝梅。”

《左传》襄公二十九年，吴公子札聘于齐，说晏平仲谓
之曰：“子速纳邑与政。无邑无政，乃免于难。齐国之政，
将有所归，未获所归，难未歇也。”故晏子因陈桓子以
纳政与邑，是以免于栾高之难。聘于郑，见子产如旧
相识，与之缟带。子产献纻衣焉，谓子产曰：“郑之执政
侈，难将至矣，政必及子。子为政，慎之以礼。不然，郑国
将败。”适晋，说赵文子、韩宣子、魏献子曰：“晋国其萃于
三族乎！”说叔向将行，谓叔向曰：“吾子勉之。君侈而多
良，大夫皆富，政将在家。吾子好直，必思自免于难。”
《史记孔子世家》：“孔子适周，见老子，辞去，而老子送之
曰：‘吾闻富贵者送人以财，仁人者送人以言。吾不能
富贵，窃仁人之号，送子以言曰：‘聪明深察而近于死
者，好议人者也；博辩广大危其身者，发人之恶者也。
为人子者，毋以有己，为人臣者，毋以有己’’。”

《荀子大略》篇：曾子行，晏子从于郊曰：“婴闻之，君子赠
人以言，庶人赠人以财。婴贫无财，请假于君子，赠吾
子以言。”

《田居乙记》魏公子牟东行，穰侯送之，曰：“先生将去冉
之山东矣，独无一言以教冉乎？”魏公子牟曰：“微君言
之，牟几忘语君。君知夫官不与势期，而势自至乎；势
不与富期，而富自至乎；富不与贵期，而贵自至乎；贵
不与骄期，而骄自至乎；骄不与罪期，而罪自至乎；罪
不与死期，而死自至乎？”穰侯曰：“善。敬受明教。”

《汉书陈遵传》：“遵赡于文辞，性善书，与人尺牍，主皆藏
弆以为荣。为河南太守，既至官，当遣从史西召善书
吏十人于前，治私书，谢京师故人。遵凭几口占，书吏，
且省官事，书数百封，亲疏各有意，河南大惊。”

《东观汉记》：陈遵为大司农护军尝使匈奴，过辞于王
丹，临诀，丹谓遵曰：“俱遭时反复，惟我二人为天地所
遗，今子当之绝域，无以相赠，赠子以不拜。”遂揖而别，
遵甚悦。

《晋阳秋》：刘弘为荆州刺史。每发手书郡国，叮咛款密，
莫不感悦。咸曰：“得刘公一纸书，贤于十部从事。”
《南史·范云传》：云居选官，书牍盈案，宾客满门，应答如
流，无所壅滞。

《刘穆之传》：穆之与朱龄石并便尺牍，尝于武帝坐并
答书，自旦至日中，穆之得百函，龄石得八十函。
《南齐书刘善明传》：“崔祖思出为青、冀二州，善明遗书
曰：‘足下今鸣笳旧乡，衣绣故国，泗上归业，稷下还风，
君欲谁让耶？聊送诸心，敬申贫赠’。”

《梁书王僧孺传》：“僧孺出为唐令。初，僧孺与乐安任昉
遇竟陵王西邸，以文学友会。及是将之县，昉赠诗，其
略曰：‘惟子见知，唯余知子。观行视言，要终犹始。敬之
重之，如兰如芷。形应影随，曩行今止。百行之首，立人
斯著。子之有之，谁毁谁誉。修名既立，老至何遽。谁其
执鞭，吾为子御。刘略、班艺，虞志荀录。伊昔有怀，交相
欣勗。下帷无倦，升高有属。嘉尔晨灯，惜余夜烛’。”其为
士友推重如此。

《刘孝绰传》：“世祖出为荆州，至镇，与孝绰书曰：君屏居
多暇，差得肆意典坟。吟咏情性，比复稀数。古人不以
委约，而能不伎痒。且虞卿、史迁，由斯而作，想摛属之
兴，益当不少。洛地纸贵，京师名动，彼此一时，何其盛
也！近在道务闲，微得点翰，虽无纪行之作，颇有怀旧
之篇。至此已来，众诸屑役，小生之诋，恐取辱于庐江，
遮道之奸，虑兴谋于从事。方且褰帷自厉，求瘼不休，
笔墨之功，曾何暇豫。至于心乎爱矣，未尝有歇，思乐
惠音，清风靡闻，譬夫梦想温玉，饥渴明珠，虽愧卞随，
犹为好事。新有所制，想能示之，勿等清虑，徒虚其请。
无由赏悉，遣此代怀。数路计行，迟还芳札。”孝绰答曰：
“伏承自辞皇邑，爰至荆台，未劳刺举”，且摛高丽，近虽
预观尺锦，而不睹全玉。昔临淄词赋，悉与杨修，未殚

功，耻用翰墨垂迹，虽乖知二，偶达圣心。爰自退居素
里，却埽穷闬，比杨伦之不出，譬张挚之杜门。昔赵卿
穷愁，肆言得失；汉臣郁志，广叙盛衰，彼此一时，拟非
其匹。窃以文豹何罪，以文为罪，由此而谈，又何容易。
故韬翰吮墨，多历寒暑，既阙子幼《南山》之歌，又微敬
通《渭水》之赋，无以自同献笑，少酬褒诱。且才乖体物，
不拟作于元根，事殊宿诺，宁贻惧于朱亥。顾己反躬，
载怀累息，但瞻言汉广，邈若天涯，区区一心，分宵九
逝。殿“下降情白屋，存问相寻，食椹怀音，矧伊人矣！”
《谢征传》：“征与河东裴子野、沛国刘显同官友善，子野
尝为《寒夜直宿赋》以赠征，征为《感友赋》以酬之。”
《魏书宗钦传》：“钦拜著作郎，与高允书曰：‘昔皇纲未振，
华裔殊风，九服分隔，金兰莫遂。希怀寄契，延想积久。
天遂其愿，爰遘京师。才非季札，而眷深孙乔，德乖’”程
子，而义均倾盖，旷龄罕遇，会之一朝。比公私理异，酬
谘路塞，端拱蓬宇，叹慨如何？不量鄙拙，贡诗数韵。若
夫泉江相忘之谈，遗言存意之美，虽庄生之所尚，非
浅识所宜循。爱敬既深，情期往返，思迟德意，以袪鄙
吝。若能纡凤彩以燿榛荟，回连城以映瓦砾者，是所
望也。《诗》曰：“巍峨恒岭，滉瀁沧溟。山”挺其和。水燿其精。
启兹令族。应期诞生。华冠众彦。伟迈群英。〈其一〉于穆
吾子，含贞藉茂。如彼松竹，陵霜擢秀。味老思冲，翫《易》
体复。戢翼九皋，声溢宇宙。〈其二〉我皇龙兴，《重离》叠映。
刚德外彰，柔明内镜。乾象掩气，《坤》厚山竞。风无殊音，
俗无异径。〈其三〉《经纬》曰“文”，著述曰“史。”斟酌九流，错综
幽旨。帝用训谘，明发虚拟。广辟四门，披延髦士。〈其四〉
“尔应其求，翰飞东观。口吐琼音。手挥霄翰。”弹毫珠零
落纸锦粲。坟无疑割。典无滞泮。〈其五〉山降则谦，含柔
为信。林崇日渐，明升斯进。有邈夫子，兼兹《四慎》。弱而
难胜，通而不峻。〈其六〉《南董》邈矣，史功不申，固倾佞实，
雄秽美新。迁以陵腐，邕由卓泯，时无逸勒，路盈摧轮。
〈其七〉尹佚谟周，孔明述鲁。抑扬群致，宪章三五。昂昂
高生，纂我遐武。勿谓古今，建规易矩。〈其八〉自昔索居，
沉沦西藩。风马既殊，标榜莫缘。开通有运，暗遇当年。
披衿暂面，定交一言。〈其九〉谘疑秘省，访滞京都。水镜
叔度，洗吝田苏。望仪神婉，即象心虚。悟言礼乐，采研
《诗》书。〈其十〉履霜悼迁。抚节感变。嗟我年迈。迅逾激电。
进乏由赐。退非回宪。素发掩元。枯颜落蒨。〈其十一〉文
以会友。友由知己。诗以明言。言以通理。眄坎迷流。觌
良暗止。伊尔虬光。四鳞曲水。〈其十二〉允答《书》曰：“顷因
行李，承足下高问，延伫之劳，为日久矣，王途一启，得
叙其怀，欣于相遇，情无有已，足下兼爱为心，每能存
顾，养之以风味，惠之以德音，执翫反复，铭于心抱，吾
少乏寻常之操，长无老成之致，凭赖贤胜，以自克勉，
而来喻褒饰，有过其分，既承雅赠，即应有答，但唱高
则难和，理深则难酬，所以留连日月”，以至于今。今往
诗一篇，诚不足标明来旨，且表以心，幸恕鄙滞，领其
至意。《诗》曰：“荡荡流汉，蔼蔼南都。载称多士，载耀灵珠。
邈矣高族，世记丹图。启基郢城，振彩凉区。”〈其一〉吾生
朗到，诞发英风。《绍熙》前绪，奕世克隆。方圆备体，淑德
斯融。望倾群俊，响骇华戎。〈其二〉响骇伊何。金声允著。
匡赞西藩。拯厥时务。肃志《琴书》。恬心初素。潜思渊渟。
秀藻云布。〈其三〉上天降命，祚锺有代。协燿紫宸，与干
作配。仁迈春阳，功隆覆载。招延隐叟，永贻大赉。〈其四〉
伊余栎散。才至庸微。遭缘幸会。忝与枢机。窃名华省。
厕足丹墀。愧无萤烛。少益天晖。〈其五〉明升非谕，信渐
难兼。体卑处下，岂曰能谦。进不弘道，退失渊潜。既惭
朱阙，亦愧闾阎。〈其六〉史班称达，杨蔡致深。负荷典策，
载蹈于心。四辙同轨，覆车相寻。敬承嘉诲，永佩明箴。
〈其七〉远思古贤。内寻诸己。仰谢丘明。长揖南史。遐武
虽存。高踪难拟。夙兴夕惕。岂获恬止。〈其八〉世之圮矣。
灵运未通。风马殊隔。区域异封。有怀西望。路险莫从。
王泽远洒。九服来同。〈其九〉在昔平吴。二陆称宝。今也
克凉。吾生独矫。道映儒林。义为群表。我思与之。均于
《纻缟》。〈其十〉仁乏田苏。量非《叔度》。韩生属降。林宗仍顾。
千载旷游。遘兹一遇。藻咏风流。鄙心已悟。〈其十一〉年
时迅迈，物我俱逝。任之斯通，壅之则滞。结驷遗尘，屡
空亦敝。两间可守，安有“回赐。”〈其十二〉诗以言志，志以
表丹。慨哉刎颈，义已中残。虽曰不敏，请事金兰。尔其
励之，无忘岁寒。

《北史胡叟传》：叟不事产业，常苦饥贫，尚书李敷尝遗
以财，都无所取。初，叟一见高允曰：“吴、郑之交，以纻缟
为美谈；吾之于子，以弦韦为幽贽。”以此言之，彼可无
愧也。

《薛辩传》：辩五世孙端，端从祖弟湖，湖曾孙道衡，武平
初除尚书左外兵郎。陈使傅縡聘齐，以道衡兼主客
郎接对之。縡赠诗五十韵，道衡和之，南北称美。魏收
曰：“傅縡所谓以蚓投鱼耳。”

《周书韦敻传》：“敻养高不仕，所居之宅，枕带林泉。陈遣
其尚书周弘正来聘，素闻敻名，请与相见，朝廷许之弘正乃造敻，谈谑盈日，恨相遇之晚。后请敻至宾馆，
敻时赴弘正，仍赠诗曰：‘德星犹未动，真车讵肯来’。”其
为时所钦挹如此。

《文中子事君篇》：芮城府君起家为御史，将行，谓文中
子曰：“何以赠我？”子曰：“清而无介，直而无执。”曰：“何以加
乎？”子曰：“太和为之表，至心为之内，行之以恭，守之以
道。”退而谓董常曰：“大厦将颠，非一木所支也。”

《隋唐嘉话》：张昌宗之贵也，武三思谓之“王子晋”，后身
为诗以赠之，诗至今犹传。

《尚书故实》：兵部李员外约言：汧公之子，识度清旷，迥
出尘表。与主客张员外谂同弃官，并韦征君况墙东
遁世不婚娶，不治生业。李尢厚于张，每与张匡床静
言，达旦不寝，人莫得知。赠张诗曰：“我有心中事，不向
韦二说。秋夜洛阳城，明月照张入。”

《全唐诗话》：“严维字正文，越州人，与刘长卿善。长卿对
酒寄维云：‘陋巷喜阳和，衰颜对酒歌。懒从华发乱，闲
住白云多。郡简容垂钓，家贫学弄梭。门前七里濑，早
晚子陵过’？维答云：‘苏耽佐郡时，近出白云司。药补清
羸疾，窗吟绝妙词。柳塘春水慢，花坞夕阳迟。欲识怀
君意，朝朝访楫师’。”

《山家清供》李益、卢纶，皆唐大历十才子之杰者。纶于
益为内兄，尝秋夜同宿，益赠纶诗曰：“世故中年别，馀
生此会同。却将悲与病，独对朗陵翁。”纶和曰：“戚戚一
西东，十年今始同。可怜风雨夜，相问两衰翁。”二诗虽
绝句，读之使人凄然，皆奇作也。

《全唐诗话》：李端赠郭驸马诗云：“青春都尉最风流，二
十功成便拜侯。金距斗鸡过上苑，玉鞭骑马出长楸。
熏香荀令偏怜少，傅粉何郎不解愁。日暮吹箫杨柳
陌，路人遥指凤皇楼。”又云：“方塘似镜草芊芊，初月如
钩未上弦。新开金埒看调马，旧赐铜山许铸钱。杨柳
入楼吹玉笛，芙蓉出水妒花钿。今朝都尉如相顾，愿”
脱长裾学少年。

《古今诗话》：唐朝郑棨赠老僧诗曰：“日照西山雪，老僧
门未开。冻瓶黏柱础，宿火隐炉灰。童子病归去，鹿麑
寒入来。”自云此诗可以衡称，重轻不偏也。

《全唐诗话》：耿伟书情寄韩、张二舍人后二联云：“绕院
绿苔闻雁处，满庭黄叶闭门时。故人高步云衢上，肯
念前程杳未期。”《赠张将军》云：“寥落边城暮，重门返照
间。鼓鼙惊雨暗，士马过秋闲。惯守临边郡，曾营近海
山。关西旧业在，夜夜梦中还。”

《摭言》：李洞唐诸王孙，《赠高仆射》云：“征南破虏汉功臣，
提剑归来万里身。闲傍凌云金柱看，形容消瘦老于
真。”

《南唐诗话》：廖图，虔州人，能诗。和人《赠沈彬》云：“逼真但
使心无著，混俗何妨手强抄。自喜卜居连岳色，水边
松下得论交。”《赠泉陵上人》云：“真疑木少难留鹤，未信
山低住得云。”

《过庭录》：文正祖唐公有诗寄赠华山陈希夷云：“曾逢
毛女话何事，应说巨灵开此山。浓睡过春花满地，静
林中夜月当关。”

《临汉诗话》：李文定公迪八月十五日生黔中，作《中秋
八月》诗以献，皆以月况文定，其中句有“蟾辉吐光育
万种，我公蟠屈为心胸。”“老桂根株撼不折，我公得此
为清节。”“孤轮碾空周复圆，我公得此为机权。馀光烛
物无洪细，我公得此为经济。”虽造语粗浅，亦豪爽也。
《宋史王旦传》：薛奎为江淮发运使，辞旦。旦无他语，但
云：“东南民力竭矣。”奎退而曰：“真宰相之言也。”张士逊
为江西转运使，辞旦求教，旦曰：“朝廷榷利至矣。”士逊
迭更是职，思旦之言，未尝求利。识者曰：“此运使识大
体。”

族姓考张士逊，真宗朝与陈尧佐同秉政。及致仕，寄
以诗云：“赭案当年并命时，蒹葭衰飒倚琼枝。皇恩乞
与桑榆老，鸿入高冥凤在池。”

《诗史》：王文穆罢相帅，朝士皆有诗。陈从易诗最佳，有
云：“千重浪里平安过，百尺竿头稳下来。”

钱惟演《赠张仆射判河阳》云：“绿野桑麻连四水，黄堂
歌吹拥千兵。”《赠李太仆》云：“惟月卿曹重，占星使者贤。”
《族姓考》：张咏，字复之，登太平八年第，尝云：“吾榜得人
最多：谨重雅望，无如李公沆；深沉有德，无如王公旦；
面折廷诤，无如寇公准。当方面之任，咏不敢辞。”及第
后，《寄友人傅霖》诗云：“前年失脚下渔矶，苦恋明时未”
忍归。为报巢由莫相笑，此身不是爱轻肥。

《青箱杂记》：吕文穆公蒙正尝与温公、萧仲舒及一友
人，忘其姓名，读书于洛阳龙门山，誓不作状元不仕。
及唱第，文穆为状头，温已不得意，然尚中科甲，其友
人随拂衣归隐。后文穆大用，太宗问昔与谁友，文穆
即以归隐者对，遂以著作郎召，不起。故文穆罢相归
洛，作诗赠之曰：“昔作儒生谒贡闱，今提相印出黄扉。
九重駌鹭醉中别，万里烟霄达了归。邻叟尽垂新白
发，故人犹著旧麻衣。洛阳漫说多才子，自叹遭逢似
我稀。”故人，盖指归隐者也《唐宋遗文》：钱塘林逋处士有高节，范文正公赠诗曰：
“巢由不愿仕，尧、舜岂遗人。风俗因公厚，文章到老醇。”
《名臣言行录》外集：“谢上蔡先生见河南夫子而归，尹
子送焉，问”曰：“何以教我？”谢曰：“吾徒朝夕从先生见，行
则学，问，言则识。譬如有人服乌头者，方其服也，颜色
悦泽，筋力强盛，一旦乌头方去，将如之何？”尹子反，以
告夫子。夫子曰：“可谓益友矣。”

《扪虱新话》：毕状元渐使福建日，尝按部过罗原，时南
华翁林子山致仕居南华洞，年已八十馀，以诗迓之，
有“当年春榜首传名，对御如君有几人”之句。毕公和
赠之，多所奖借。其诗曰：“儿童闻说子山名，将谓先生
是故人。海上偶经仙洞府，岩前犹见玉精神。南华久
彻逍遥梦，兜率重来自在身。携得新诗天上去，不教
辜负到全闽。”

《江南通志》：“邹浩字志完，晋陵人。登进士第。章惇用事，
浩上章劾其不忠。贤妃刘氏立，浩友田画谓人曰：‘志
完不言，可以绝交矣’。浩上言，帝持其章，踌蹰四顾，凝
然若有所思，乃付外。明日，章惇诋其狂悖，遂削官，羁
管新州。田画迎诸涂，浩出涕，画正色曰：‘使志完隐默
官京师，遇寒疾不汗五日死矣。岂独岭海之外能死
人哉！愿君无以此举自满。士所当为，未止此也’。”浩谢
曰：“君子赠我厚矣。”

《宋史胡铨传》：“铨为枢密院编修官。绍兴八年，宰臣秦
桧决策主和，金使以诏谕江南为名，中外汹汹，铨抗
疏言事。书既上，桧以铨狂妄凶悖，鼓众劫持，诏除名
编管新州，同郡王廷珪以诗赠行，为人所告，廷珪流
辰州。”

《无锡县志》：“赵纲，字希大，能诗。年二十九而卒。有《寄洛
阳李秀才》一绝云：‘未得吴公荐，空怜贾谊才。年年三
月里，相约看花来’。黄勉见之曰：‘入唐人诗中，未易辨
也’。”

《宋史王遂传》：“遂与同里刘宰素同志，宰尝称遂为文
雅健，无世俗浮靡之气，足以名世。遂守平江，宰赠之
言曰：‘士友当亲，而贤否不可不辨；财利当远，而会计
不可不明。折狱以情，毋为私意所牵；荐士以才，毋为
权要所夺。当言则言，不视时而退缩；可去则去，不计
利而迟回。庶几名节之全，不愧简册所载’。”盖格言也。
《族姓考》：方孚若新居成刘，后村贺以诗云：“按行花木
皆僚友，主掌湖山即事权。”

《梅涧诗话》：王化基送梁助曰：“文章换桂一枝秀，清白
传家两弟贫。”人多诵之。

《见闻搜玉》：永乐间，况锺由小吏事吕尚书震，震荐其
才，知苏州郡，民甚德之。九载考满去，叩阙乞留者八
万馀人。杨文贞公赠以诗曰：“十年不愧赵清献，七邑
重迎张益州。”

《正气纪郑居贞传》：“‘居贞，徽歙县人。永乐初，坐方党论
死，时年四十九，从容赴市，无一语及家事。郑善诗文，
所著有《闽南集》：关陇行：槁归来槁，随槁，桧庭槁’。初，孝
孺之教授汉中也，居贞以诗送之曰：‘翩翩紫凤雏，羽
翮备五彩。徘徊千仞翔，馀音散江海。于焉览德辉，济
济锵环佩。天门何嵯峨，群仙久相待。晨沐晞朝阳，夜
息饮沆瀣，如何复西飞？去去秦关外，岐山谅非遥，啄
食良自爱，终当巢阿阁，庶以鸣昭代’。”孝孺亦答赠以
文。又《次韵寄》云：“阁下知名久，相逢值暮春。才华曾动
主，议论每过人。汉水原通蜀，台州亦近闽。何时江海
上，尊酒话西秦。”次章云：“为问天台客，何时别草堂？千
岩空剑气，万卷有虹光。为政惭吾拙”，摛辞属子良。方
思歌“伐木，深负咏甘棠。”

《茅大方传》：大方博学能文，少有奇名。尝谒孟庙，有“千
古难忘义利词”之句，时皆逊服。或赠之诗曰：陆机此
日能为赋，贾谊何年复献书。

《见闻录》：一衲子捧钵来旴江，近溪罗先生遇之甚谨，
居数年，一日辞去，近溪把其手请曰：“和尚慈悲，今别
吾去，愿一言济我。”衲子曰：“没得说，伱官人家常有好
光景，有好光景，便有不好光景，等待在俺出家人只
这等。”近溪爽然会心，顿首以谢。

《山西通志》：“冯祥，字文贞，蒲州人。性刚直，轻财重义，酷
不喜佛老，每遇其徒，必斥之曰：‘尔独不为儒为农，何
辟兄离母，废君臣父子大伦如是耶’？时因其说，亦有
就正者。冠婚丧祭，一遵文公家礼，乡人效之。河汾薛
文清赠以诗曰：‘忽从嚣杂见真淳，谁道今人不古人。
四礼每从朱氏教，一门常接孟家邻。春庭时雨年年
润，兰砌光风日日新。《青简》会须《书行义》，高名直与董
生亲’。”此可知其人矣。

《合肥县志》：“王茂粹，字羽雏，号呆翁，九岁能文，读书于
外祖黄道年之家。汤若士赠诗云：‘王家二郎万乘器，
髦撮两髧年十四，𪃟音同巢乳。一母皎雪骢奔轶，十
骥攀军提勃大绅行，庐陵甘放一头地。惊才绝学，惜
乎未遇。时人为之惋惜’。”

《香泉偶赘》：聂大年《赠汤参将》有云：“铃阁论兵山雨歇，
戍楼横槊阵云收。楚江月白银河夜，淮海天空锦树秋。”

王元美《送黄资礼》云：“涛驱千障雪，花散万家春。”《赠楚
廉访》云：“别筵仍赋紫貂裘，黄鹤摩空不可留。雪后抗
旌云梦猎，月明张乐洞庭游。诗成自失巴人调，宦就
应宽楚客愁。倘问故交留泽意，周南或恐是青州。”《寄
紫荆都督》绝句：“牙旗高拥黑云闲，匣里并刀龙雀环。
夜夜胡笳吹落月，新声不敢近燕山。”

《诗经大雅抑章》：“无言不雠，无德不报。”〈朱注〉仇，答也。天下
之理，无有言而不仇，无有德而不报者。

《崧高》，章吉甫作诵。“其诗孔硕，其风肆好”；以赠申伯；
烝民，章吉甫作诵；“穆如清风，仲山甫永怀，以慰其心。”
《荀子》：“赠人以言，重于金石珠玉；劝人以言，美于黼黻
文章；听人以言，乐于锺鼓琴瑟。”

刘勰《新论》：“君子重正言之惠，贤于轩璧之赠。”

《东观馀论》：“唐人及国初前辈与人书牍，或只用押字，
与名用之无异，上表章亦或尔。”

《韵语阳秋》：蔡君谟娶余祖姑清源君，已而赴漳南幕，
余曾祖通议赠之诗曰：“藻思旧传青管梦，哲科新试
碧鸡才。且依仲宝莲花幕，更下温郎玉镜台。”可谓佳
句矣。韩退之送陆畅诗云：“一来取高第，官佐东宫军。
迎妇丞相府，夸映秀士群。鸣鸾桂树间，观者何缤纷。”
此二诗，事相类而语皆奇也。

《翰府名谈》：刺史县令故事尢多，士子以诗投献，难得
佳句。方谔有《上广州太守》诗曰：“鳄去恶溪韩吏部，珠
还合浦孟尝君。”虽善用故事，议者不许。赠邑令诗曰：
“琴弹永日得古意，印锁经秋生藓痕。”句虽佳，但印上
不是生藓处，不若“雨后有人耕绿野，月明无犬吠花
村”，意清句雅。又见令之教化仁爱，民乐于丰年之耕
耨，且无盗贼之警。

《直方诗话》：余最爱苏黄门《送文潞公》云：“遍阅后生真
有道，欲谈前事恐无人。”盖潞公官爵年德，难为形容，
非此两句，不能优游而自见。

《容斋五笔》：士大夫得交朋书问，有懒傲不肯即答者。
记白乐天《老慵》一绝句曰：“岂是交亲向我疏，老慵自
爱闭门居。近来渐喜知闻断，免恼嵇康索报书。”案嵇
康与山涛绝交书云：“素不便书，又不喜作书。而人间
多事，堆案盈几，不相酬答，则犯教伤义，欲自勉强则
不能久。”乐天所云，正此也。乃知畏于答书，其来久矣。
《珍珠船》：廖融赠僧诗甚多，尝曰：“僧是诗家奴，一人赠
一篇，且带图行东西南北耳。